open-index/open-wikipedia-markdown huggingface dataset:
Tennis av Chris Rea

***Tennis*** er det tredje studioalbumet til Chris Rea, gjeve ut i 1980.

Med *Tennis* byrja Rea å eksperimentere med nokre lengre songar som var meir lausare i forma enn på dei to første albuma. Med seg hadde han Raphael Ravenscroft på saksofon, som nettopp hadde spelt med Gerry Rafferty på singelen «Baker Street» og Pete Wingfield på klaverinstrument. Chris Rea sjølv sette sitt personlege preg på albumet med å skrive alle songane, synge, spele gitar og klaverinstrument, i tillegg til at han produserte albumet sjølv. Dermed var Elton John-kjensla som den tidlegare produsenten Gus Dudgeon hadde skapt på dei to førre albuma borte.

Albumet selde ikkje spesielt godt og nådde 60. plassen på den britiske albumlista.  

## Innhald

## Medverkande
*Chris Rea - vokal, gitar, klaverinstrument, piano, synthesizer, slidegitar, produsent
*Robert Ahwai - gitar
*Dave Burton - gitar
*Mick Hutchinson - gitar, bass
*Bruce Lynch - bass
*Eoghan O'Neill - bass
*Kevin Leach - klaverinstrument
*Max Middleton - klaverinstrument
*Graham Watson - klaverinstrument, synthesizer, trekkspel
*Pete Wingfield - klaverinstrument, korvokal
*Geoff Driscoll - saksofon
*Raphael Ravenscroft - saksofon
*Raoul Gonzales - trombone
*Lee Thornburg - trompet
*Dave Mattacks - trommer
*Norman Nosebait - trommer
*Adrian Rea - trommer
*Martin Ditcham - perkusjon
*Mark Rea - perkusjon
*Jimmy Chambers - korvokal
*George Chandler - korvokal
*Stuart Epps - korvokal
*Watsoni - korvokal

## Singlar
# «Tennis» med «If You Really Love Me»
# «Dancing Girls» med «Friends Across the Water»

## Kjelder

**Denne artikkelen bygger på «[[:en:Tennis (album)|Tennis (album)]]» frå ,  den 13. november 2015.* 
*** oppgav desse kjeldene:*
Chris Rea av Chris Rea

***Chris Rea*** er det fjerde studioalbumet til Chris Rea, gjeve ut i 1982.

Rea hadde med seg mellom anna Dave Mattacks på trommer, Pete Wingfield på klaverinstrument, Ray Cooper på perkusjon, Dave Paton på bass og fleire andre musikarar. 

## Innhald

## Medverkande
*Chris Rea - vokal, gitar, piano, klaverinstrument, organ, synthesizer, Fender Rhodes, slidegitar, trekkspel, mandolin, dobro, produsent
*Robert Ahwry - gitar
*Martin Kershaw - gitar
*Jim Mullen - gitar
*Alan Murphy - gitar
*Simon Nicol - gitar
*Bruce Lynch - bass
*Steve Lawrence - bass, kontrabass
*Eoghan O'Neill - bass
*David Paton - bass
*Andy Powell - bass
*Kevin Leach - klaverinstrument
*Max Middleton - klaverinstrument
*Mike Moran - klaverinstrument
*Pete Wingfield - klaverinstrument, organ
*Dave Skinner - piano
*Ron Asprey - saksofon
*Skaila Kanga - munnspel
*David Snell - munnspel
*Stuart Elliott - trommer
*Dave Mattacks - trommer
*Adrian Rea - trommer
*Ray Cooper - perkusjon, tamburin
*Martin Ditcham - perkusjon
*Burleigh Drummond - korvokal
*Carol Kenyon - korvokal
*Katie Kissoon - korvokal
*David Pack - korvokal
*Joe Puerta - korvokal
*Linda Taylor - korvokal

## Produksjon
*Jon Kelly - produsent, lydteknikar
*Renate - assisterande lydteknikar
*Tony Richards - assisterande lydteknikar

## Singlar
# «Loving You» med «Let Me be the One»
# «Every Beat of My Heart» med «One Sweet Tender Touch»

## Kjelder

**Denne artikkelen bygger på «[[:en:Chris Rea (album)|Chris Rea (album)]]» frå ,  den 13. november 2015.* 
*** oppgav desse kjeldene:*
Jim Mullen

**Jim Mullen** () er ein skotsk jazzgitarist med ein særeigen stil. Som Wes Montgomery før han brukte han tommelen til å plukke strengane med i staden for eit plekter.

## Biography
Jim Mullen var gitarist med Pete Brown & Piblokto! for to album i 1970. Han spelte så med Brian Auger's Oblivion Express, og var med på dei tre første albuma i lag med den framtidige Average White Band-trommisen Robbie McIntosh. Mullen vart så med i bandet Kokomo og turnerte seinare med Average White Band.

Då han turnerte i USA med AWB i midten av 1970-åra møtte han tenorsaksofonisten Dick Morrissey, og i 1980-åra slo dei seg saman til det britiske jazzfunkbandet Morrissey–Mullen. Plateprodusenten Richard Niles, som produserte det sjette albumet til bandet, *[[It's About Time av Morrissey–Mullen|It's About Time]]*, produserte sidan tre soloalbum for Mullen.

Mullen har spelt med mellom andre Pete Brown & Piblokto!, Mose Allison, Hamish Stuart, Joanna Eden, Tam White, Claire Martin, Mike Carr, Jimmy Witherspoon, Dave O'Higgins og Georgie Fame, Sinan Alimanovic, David Tughan og Frank Holder.

## Diskografi

;Som leiar og medleiar
*1980: *Live' at [[Ronnie Scott's]]*  - med Mike Carr og Harold Smith
*1993: *Good Times and The Blues*  - med Dick Morrissey og Mike Carr
*1993: *Soundbites* 
*1997: *[[Big Blues av Jimmy Witherspoon|Big Blues]]* - med Jimmy Witherspoon
*2000: *Burns* 
*2001: *We Go Back*
*2001: *...but beautiful* - Jim Mullen Helmut Nieberle Sextett 
*2002: *[[jimjam]]* - med Hamish Stuart
*2003: *Rule of Thumb* - med Laurence Cottle
*2003: *Live in Glasgow* - med Gary Husband, Mick Hutton og Gareth Williams
*2007: *All About the Music* - The AllStars 
*2007: *Smokescreen* - The Jim Mullen Organ Trio med Stan Sulzmann 
*2009: *Make Believe* - The Jim Mullen Organ Trio
*2012: *String Theory* - The Jim Mullen Quartet
*2014: *Catch My Drift* - The Jim Mullen Organ Trio

;Som sidemann
*1970 *[[Things May Come and Things May Go but the Art School Dance Goes on Forever]]*, Pete Brown & Piblokto! (Harvest SHVL 768)*
*1970 *Thousands on a Raft, Pete Brown & Piblokto! (Harvest SHVL 782)*
*1977: *Benny and Us* – [[Average White Band]]
*1977:*The Atlantic Family Live in Montreaux* 
*2001: *Cartoon Capers* 
*2002: *The Mose chronicles: live in London, vol. 2*  - med [[Mose Allison]], Blue Note
*2002: *He Never Mentioned Love* - [[Claire Martin]]
*2005: «Builders Brew» - [[David Tughan]] (OT Records)
*2014: *People of Tomorrow* - Citrus Sun (Dome Records)

==Kjelder==
<div class="references-small">
**Denne artikkelen bygger på «Jim Mullen» frå ,  den 13. november 2015.* 
*** oppgav desse kjeldene:''


## Bakgrunnsstoff
* Mullen på myspace.com
Alan Murphy

**Alan Murphy** () var ein engelsk gitarist, mest kjend for samarbeidet sitt med Kate Bush og Go West. I 1988 vart han med i gruppa Level 42 som fulltidsmedlem og spelte med dei fram til han døydde i 1989. Han spelte gitar på fleire innspelingar med Mike + The Mechanics, mellom anna hitsingelen «Silent Running».

## Kjelder

**Denne artikkelen bygger på «[[:en:Alan Murphy|Alan Murphy]]» frå ,  den 13. november 2015.* 
*** oppgav desse kjeldene:*
Mike Moran

**Michael «Mike» Moran** () er ein engelsk klaverspelar, låtskrivar og plateprodusent.

Moran er mest kjend som studiomusikar og produsent, og skreiv musikk for filmar som *[[Time Bandits]]* og *[[The Missionary]]*. Han spelte òg med Ian Gillan Band.

«Rock Bottom» var han song han skreiv saman med Lynsey de Paul som den britiske songen i Eurovision Song Contest 1977. Songen kom på andreplassen i konkurransen og vart ein hit i mange europeiske land. 

De Paul og Moran skreiv sidan fleire songar i lag, som «Let Your Body Go Downtown» for Martyn Ford Orchestra. 

I mange år var Moran musikalsk leiar for barnemusikkshowet på ITV i Storbritannia, *[[fjernsynsshowet Get It Together|Get It Together]]*, og spelte på showet kvar veke med forskjellige studiogjester. 

Andre songar Moran har vore med å skrive er «Snot Rap» (Kenny Everett), «No Mean City», kjenningsmelodien til krimserien *[[Taggart]]*, sungen av Maggie Bell; «It's Alright», kjenningsmelodien til krimserien *[[fjernsynsserien New Tricks|New Tricks]]*, sungen av Dennis Waterman; og musikk for dei britiske underhaldningsshowa *[[Chain Letters]]*, *[[Lucky Ladders]]* og *[[Krypton Factor|The Krypton Factor]]*. 

Han har arbeidd med forskjellige medlemmar i Queen, Ozzy Osbourne, Nicko McBrain og George Harrison.  Han hadde ansvar for konsertproduksjonen og miksinga av *[[Ziggy Stardust: The Motion Picture]]* i 1973, i lag med David Bowie og produserte fleire hittar for Bowie i 1970- og 1980-åra. Han var medprodusent, arrangør, spelte klaverinstrument og var medlåtskrivar på alle songane på albumet *[[Barcelona av Freddie Mercury|Barcelona]]*, det klassiske albumet til Freddie Mercury og operasongaren Montserrat Caballé som kom i 1988. Han produserte *[[The Queen Album]]* (1988), *Piaf* (1994) og *[[Essential Musicals]]* (2006) for Elaine Paige. Han var med i *[[Dragon's Den]]* som den musikalske leiaren for ein Dusty Springfield-musikal.

## Kjelder

**Denne artikkelen bygger på «[[:en:Mike Moran (music producer)|Mike Moran (music producer)]]» frå ,  den 13. november 2015.* 
*** oppgav desse kjeldene:*


## Bakgrunnsstoff
*
Stuart Elliott

**Stuart Alexander Elliott** () er ein engelsk trommeslagar, låtskrivar og produsent. Han var den opphavlege trommeslagaren i Steve Harley and Cockney Rebel og har spelt trommer for artistar som Kate Bush, Al Stewart, The Alan Parsons Project, Roger Daltrey, Paul McCartney, Claudio Baglioni og fleire.

## Biografi
Stuart byrja å interessere seg for trommer alt tre år gammal, då han såg faren, som var jazztrommeslagar, spele.

Med Steve Harley og Cockney Rebel spelte Stuart på tre hitalbum og singelen «Make Me Smile (Come Up and See Me)» som gjekk til topps i Storbritannia, og fire andre topp 10-singlar. I januar 1976 spelte Stuart trommer for Al Stewart-albumet *[[Year of the Cat|Year Of The Cat]]*. Etter Steve Harley oppløyste Cockney Rebel i 1977, vart Stuart henta inn av Andrew Powell for å spele trommer på debutalbumet til Kate Bush, *[[The Kick Inside]]*. Dette vart det første av fem album med Bush han spelte trommer på. Bush sa om han «han er så lett å arbeide med fordi han veit kva eg likar. Stundom ber eg han til og med bruke cymbalar no! Han har vore gjennom det stadiet der eg berre ikkje klarte å takle cymbalar eller hit-hat» Stuart spelte trommer på hittar som «Babooshka», «Running Up That Hill», «Hounds of Love», «Cloudbusting». Stuart spelte på det tredje albumet til The Alan Parsons Project, *Pyramid* det første av ti album han spelte på for bandet. 

I 1980-åra fortsette Stuart karrieren sin som studiomusikar og spelte mellom anna på Justin Hayward-songen «Suitcase» frå albumet *[[Night Flight av Justin Hayward|Night Flight]]* i 1980 og Paul McCartney sin *[[No More Lonely Nights]]*. Han spelte på forskjellige TV-show med artistar som Tina Turner, Eric Clapton, Roxy Music og Kate Bush. Han spelte òg med Bryan Adams i musikkvideoen for Roger Daltrey-songen Let Me Down Easy. 

## Kjelder

**Denne artikkelen bygger på «[[:en:Stuart Elliott (drummer)|Stuart Elliott (drummer)]]» frå ,  den 13. november 2015.* 
*** oppgav desse kjeldene:*


## Bakgrunnsstoff
* http://stuartelliott.com/index.htm
Mac and Katie Kissoon

**Mac and Katie Kissoon** var ein duo som bestod av syskena **Mac Kissoon** (fødd **Gerald Farthing** 11. november 1943 i Port of Spain i Trinidad) og **Katie Kissoon** (fødd **Katherine Farthing**, 11. mars 1951 i Port of Spain).

Mac and Katie Kissoon flytta til Storbritannia med familien i 1962. Katie byrja platekarrieren i 1965 då ho spelte inn fire singlar under namnet Peanut og var seinare medlem av The Rag Dolls, som gav ut ein singel i 1967 og ein til i 1968. Mac Kissoon var medlem av The Marionettes i 1966 og 1967, og fronta så sitt eige band. I 1969 spelte han inn solosingelen «Get Down With It - Satisfaction» som vart ein hit i Nederland med ein 29. plass på singellista der i 1970. 

Mac and Katie Kissoon spelte i lag då dei spelte inn «Chirpy Chirpy Cheep Cheep» for den britiske marknaden. Songen kom ut i juli 1971, men medan Middle of the Road sin versjon gjekk til topps på den britiske singellista, stoppa Kissoon sin versjon på 41. plassen. Mac and Katie Kissoon fortsette å spele i lag og fekk etter kvart suksess i Europa, først med singelen «Freedom». Til slutt fekk dei òg suksess i Storbritannia i 1975 med «Sugar Candy Kisses», som nådde tredjeplassen på singellista. 

I 1980-åra byrja Katie and Mac Kissoon å bli ettertrakta som korsongarar og studiomusikarar. Katie var medlem av James Last's Singers i 1980-pra og broren er framleis medlem der i dag. Katie Kissoon har vore korsongar for Van Morrison (1978 og seinare), Elkie Brooks (1982), Eric Clapton (1986 og seinare), Roger Waters (sidan 1984), Elton John (1985), Eros Ramazzotti (1990), George Harrison (1991), Pet Shop Boys (1994), George Michael (Unplugged on MTV 1996) og Robbie Williams (2000 og seinare).

I 1997 gav Mac and Katie Kissoon ut albumet *From Now On*.

I 2002 var Katie Kissoon på scenen under *[[Concert for George]].* I 2006-2007 var ho korsongar for Roger Waters på The Dark Side of the Moon Live-turneen hans.

## Kjelder

**Denne artikkelen bygger på «[[:en:Mac and Katie Kissoon|Mac and Katie Kissoon]]» frå ,  den 13. november 2015.* 
*** oppgav desse kjeldene:*
Joe Puerta

**Joe Puerta** () er ein USA-amerikansk bassist og songar som var med å starte den amerikanske rockegruppa Ambrosia. Han skreiv ein av dei tidlegaste hittane deira, «Holdin' On To Yesterday» (1975). Han var òg medlem av bandet til Sheena Easton frå 1983 til 1985 og danna seinare Bruce Hornsby and the Range i lag med Hornsby, som òg var i bandet til Easton. 

## Kjelder

**Denne artikkelen bygger på «[[:en:Joe Puerta|Joe Puerta]]» frå ,  den 13. november 2015.* 
*** oppgav desse kjeldene:*



## Bakgrunnsstoff
* Offisiell nettstad
Jon Kelly

**Jon Kelly** er ein britisk plateprodusent som har produsert album og singlar for Chris Rea, The Damned, Kate Bush, Pele, The Beautiful South, Prefab Sprout, Deacon Blue, Heather Nova, The Levellers, Fish, Lynsey De Paul og Nolwenn Leroy.

## Kjelder

**Denne artikkelen bygger på «[[:en:Jon Kelly|Jon Kelly]]» frå ,  den 13. november 2015.* 
*** oppgav desse kjeldene:*
Water Sign av Chris Rea

***Water Sign*** er det femte studioalbumet til Chris Rea, gjeve ut i 1983. 

«I Can Hear Your Heartbeat» vart gjeve ut som singel frå albumet, men nådde berre 65. plassen på den britiske singellista. Han vart gjeven ut to gonger i ein 12" Club mix, som strekte seg til over åtte minuttar. Songen vart spelt inn på ny for samlealbumet hans *[[New Light Through Old Windows]]*.
Songen «Texas» vart mykje spelt på radio i USA og under baseballkampane til Texas Rangers, og Rea spelte inn songen på ny for det store suksesalbumet hans, *[[The Road to Hell]]*. 

## Innhald

## Medverkande
*Chris Rea - vokal, gitar, klaverinstrument, synthesizer, produsent
*Robert Ahwai - gitar
*Ian Hawkins - gitar, bass
*Eoghan O'Neill - bass
*Kevin Leach - klaverinstrument
*Max Middleton - klaverinstrument
*Dave Mattacks - trommer
*Adrian Rea - trommer
*Dave Richards - horn, trommer, perkusjon, sequencing, produsent
*Martin Ditcham - perkusjon
*Claude Nobs - munnspel on «Nothing's Happening By The Sea»

## Singlar
# «Let it Loose» med «Sierra Sierra», «Urban Samurai»
# «I Can Hear Your Heartbeat» med «From love to love»
# «Love's Strange Ways» med «Smile»

## Kjelder

**Denne artikkelen bygger på «[[:en:Water Sign (album)|Water Sign (album)]]» frå ,  den 13. november 2015.* 
*** oppgav desse kjeldene:*
Claude Nobs

**Claude Nobs** () var ein sveitsar som grunnla og styrte Montreux Jazz Festival.

Nobs var fødd i Montreux i Sveits. Medan han arbeidde som leiar for turistkontoret i Montreux, organiserte han den første jazzfestivalen i byen med artistar som Charles Lloyd, Keith Jarrett, Ron McLure og Jack DeJohnette. Festivalen vart raskt ein stor suksess og vart vidgjeten langt utafor Sveits. Nobs omforma raskt festivalen til ein internasjonal samlestad for jazzelskarar. I 2004 hadde festivalen over 200&nbsp;000 vitjande. 

I 1973 vart Nobs direktør i den sveitsiske avdelinga av Warner, Elektra og Atlantic. På konsertalbumet til Jethro Tull, *[[Bursting Out]]* (spelt inn 28. mai 1978 i Bern), kan ein høyre Nobs annonsere bandet i starten av albumet. 

Nobs spelte munnspel på opningssporet på Chris Rea-albumet *[[Water Sign av Chris Rea|Water Sign]]* i 1983.

Den 24. desember 2012 hadde Nobs ei ulukke medan han stod på ski i Sveits og hamna i koma. Han døydde 10. januar 2013, 76 år gammal.

## Kjelder

**Denne artikkelen bygger på «[[:en:Claude Nobs|Claude Nobs]]» frå ,  den 13. november 2015.* 
*** oppgav desse kjeldene:*


## Bakgrunnsstoff
*Montreux Jazz Festival
* Claude Nobs Foundation
Jo Jung-suk

**Jo Jung-suk** () er ein koreansk filmskodespelar.

## Filmografi
### Film
* 2012: Architecture 101
* 2012: Almost Che
* 2013: The Face Reader
* 2014: The Fatal Encounter
* 2014: My Love, My Bride
* 2015: The Exclusive: Beat the Devil's Tattoo

### TV-serie
* 2011: What's Up?
* 2012: The King 2 Hearts
* 2013: You're the Best, Lee Soon-shin
* 2015: Oh My Ghostess

## Bakgrunnsstoff
Cupfinalen i fotball 1947/Menn

**Cupfinalen i fotball for menn 1947** var den 42. finalen i rekka av norske meisterskap i fotball. Skeid frå Oslo vart noregsmeister etter at klubben vann 2–0 over Viking frå Stavanger. Hans Nordahl sende Skeid i leiing i det 30. minutt og Paul Sætrang la på til 2-0 i det 90. minutt.

Finalekampen vart spelt 19. oktober 1947 på Brann stadion i Bergen framfor 25&nbsp;000 tilskodarar. Det er den siste cupfinalen som har vorte avvikla utanfor Oslo og Ullevaal stadion. Skeid spelte sin tredje NM-finale, Viking sin andre. Ingen av laga hadde tidlegare vunne kongepokalen. Bjarne Halvorsen frå Skiold var dommar. 

Skeid sitt vinnarlag bestod av Petter Due, Sigurd Smestad, Gustav Rehn, Knut Andersen, John Bøhleng, Willy Sundblad, Henry Mathisen, Brede Borgen, Hans Nordahl, Paul Sætrang og Kjell Anker Hanssen.

Viking sitt lag bestod av Torgeir Torgersen, Karsten "Massa" Johannessen, Tonning Skjæveland, Arthur Wilsgaard, Thore Thu, Lauritz Abrahamsen, Inge Paulsen, Gunnar Stensland, Ragnar Paulsen, William Danielsen og Georg Monsen.

## Bakgrunnsstoff
Noregsmeisterskapen i fotball for menn 1947

## Kjelder
http://www.rsssf.no/1947/Cup.html
Torgeir Torgersen

**Torgeir Torgersen** () var ein norsk fotballspelar frå Stavanger som var målvakt i Viking Fotballklubb og på Noregs landslag.

### Klubbspel
Torgersen debuterte for Viking etter freden i 1945 og spelte til saman 130 kampar fram til 1950. Han deltok på Viking-laget som spelte seg fram til finalen i noregsmeisterskapen 1947, der Viking tapte 0–2 mot Skeid. I 1950/51 var han profesjonell fotballspelar hos den franske hovudstadsklubben Stade Français Paris. I tida 1958-60 vakta han Viking sitt mål i fem seriekampar før han la opp som aktiv spelar.

### Landslagsspel
Torgersen fekk sin landslagsdebut 11. juni 1947 då Noreg vann 3-1 over Polen. Etter ein «strålende debutkamp» rykte han inn som fast landslagsmålvakt og «utviklet seg til en målmann av aller første klasse. Mange hevdet at Torgeir Torgersen var jevngod med Tippen Johansen i hans glanstid». Torgersen spelte sin siste av i alt 22 landskampar mot Irland i Dublin den 26. november 1950, eit oppgjer som enda 2-2. Grunna amatørreglane til Norges Fotballforbund vart Torgersen utestengd frå å spele fleire kampar for Noreg då han i 1950 vart proff i Frankrike.

## Notar
Eliteserien i fotball 2015

**Tippeligaen 2015** var den 71. sesongen av den norske eliteserien i fotball. Serien omfatta 16 lag, dei 13 beste frå førre sesong, samt tre opprykkslag frå nivå to i det norske seriesystemet. Sesongen starta 6. april og vart avslutta 8. november.

Rosenborg Ballklub vart suveren seriemeister med eit forsprang på 12 poeng til sølvlaget Strømsgodset IF, Stabæk IF tok bronseplassen. Dei to laga med færrast poeng, Sandefjord og Mjøndalen, begge nyopprykte, rykte nedatt til divisjon 1.
Ågot Valle

**Ågot Jorunn Valle** () er ein norsk politikar frå Levanger, stortingsrepresentant for Hordaland og Sosialistisk Venstreparti i tida 1997-2009.

Valle gjekk ut frå Statens Fysioterapiskole i Oslo i 1967. Sidan arbeidde ho som fysioterapeut i institutt til 1981, deretter var ho 1982-86 fysioterapeut i HVPU og i to år kommunefysioterapeut i Kvam i Hordaland. I tida 1988-97 var ho barnefysioterapeut og leiar av fysio-/ergoterapitenesta i bydelen Loddefjord i Bergen, tilsett som omsorgssjef i Loddefjord 1997.

Frå 1970-åra var Valle ei drivande kraft for Sosialistisk Venstreparti i Bergen og i fylkespolitikken i Hordaland. Hausten 1997 vart ho vald inn på Stortinget for SV i Hordaland, og vart attvald i 2001 og 2005. I den fyrste fireårsbolken var ho nestleiar i familie-, kultur- og administrasjonskomitéen, i den andre var ho leiar av kontroll- og konstitusjonskomitéen. Frå 2005 til -09 var ho odelstingspresident og medlem av utanrikskomitéen. Seksårsperioden 2009-14 var Valle medlem av den norske Nobelkomitéen, sjukemeld frå 2012.

## Kjelder
Stortingsbiografi
Fredrik Winsnes

**Fredrik Guttormsen Winsnes** () er ein lækjar og tidlegare fotballspelar frå Trondheim. Han var med åtte seriemeisterskap og to cupmeisterskap med  Rosenborg Ballklub i tida 1997-2005. Winsnes spelte 19 landskamper for Noreg i åra 2001-09. Midtbanespelaren var kjend som ein iherdig og flink pasningsleggjar.

Winsnes spelte lokal seriefotball med Ranheim IL til han i 1997 debuterte på Rosenborg i eliteserien. Dei neste sesongane opplevde han mykje suksess med trønderklubben. Sesongen 2002 var han Hammarby-spelar i svensk toppserie. I 2003 var han tilbake i Rosenborg og vann nye meistertitlar med laget. Hausten 2005 vart han overført til danske Aalborg BK, der han vart verande i to sesongar. Midt i 2007-sesongen gjekk ferda vidare til Strømsgodset IF og to ein halv sesong i norsk toppfotball. Winsnes avslutta fotballkarrieren med to sesongar i Rosenborg, seriemeister i 2010.

### Merittar
*Seriemeister: 1997, 1998, 1999, 2000, 2001, 2003, 2004 og 2010 med Rosenborg
*Cupmeister: 1999 og 2003 med Rosenborg

## Kjelder

**Denne artikkelen bygger på «[[:nb:Fredrik Winsnes|Fredrik Winsnes]]» frå ,  den 13. november 2015.*
Wired to the Moon

***Wired to the Moon*** er det sjette studioalbumet til Chris Rea, gjeve ut i 1984.

Albumet selde heller dårleg, men nådde høgare enn dei tidlegare Rea-albuma på den britiske albumlista med ein 35. plass som høgaste plassering. Det vart gjeve ut ein singel frå albumet, «I Don't Know What It Is But I Love It», som så vidt gjekk inn på Topp 75 i Storbritannia. 

## Innhald

## Medverkande
*Chris Rea - vokal, gitar, bass, klaverinstrument, piano, synthesizer, trekkspel, marimba, produsent
*Robert Ahwai - gitar
*Jerry Stevenson - gitar
*Kevin Powell - bass
*Kevin Leach - klaverinstrument
*Max Middleton - klaverinstrument
*Dave Richards - synthesizer
*Dave Mattacks - trommer
*Adrian Rea - trommer
*Jeff Seopardie - trommer, perkusjon
*Martin Ditcham - perkusjon
*Jo Mirowski - kunstnarisk leiar, design

## Singlar
# «I don't know what it is (but I love it)» med «Mystery man»
# «Touché d'amour (Remix)» med «Touché d'amour (Instrumental)»
# «Bombollini (Edit)» med «True love»
# «Ace of hearts (Remix)» med «I can hear your heartbeat (Live)», «True love», «From love to love», «Smile»
# «Wired to the moon» med «True love»

## Kjelder

**Denne artikkelen bygger på «[[:en:Wired to the Moon|Wired to the Moon]]» frå ,  den 13. november 2015.* 
*** oppgav desse kjeldene:*
Svetlana Aleksijevitsj

**Svjatlana Aljaksandrawna Aleksijevitsj** () er ein russiskspråkleg forfattar frå Kviterussland. Ho er fødd i Stanislav, dagens Ivano-Frankivsk, i den dåverande sovjetrepublikken Ukraina. Aleksijevitj har skrive ein serie dokumentarromanar om «sovjetmennesket». Mellom dei mest kjende bøkene høyrer *Bønn for Tsjernobyl*, *Krigen har intet kvinnelig ansikt* og *Slutten for det røde mennesket*. Som ein av dei fremste representantane for russisk samtidslitteratur vart ho i 2015 tildelt Nobelprisen i litteratur «för hennes mångstämmiga verk, ett monument över lidande och mod i vår tid». Ho var den fyrste kviterussaren som vann ein Nobelpris i litteratur.

## Kjelder

**Denne artikkelen bygger på «[[:sv:Svetlana Aleksijevitj|Svetlana Aleksijevitj]]» frå ,  den 14. november 2015.*
Philips

**Koninklijke Philips N.V.,** til dagleg kjend som **Philips**, er eit multinasjonalt teknologiselskap med hovudkontor i Amsterdam i Nederland. Selskapet er delt i tre næringsfelt; forbrukarelektronikk, helseinstrument og lyssetjing.

Philips vart grunnlagt i Eindhoven i 1891 av Gerard Philips og faren Frederik. Selskapet er eit av dei største elektronikkselskapa i verda, med i kring 105&nbsp;000 tilsette i meir enn 60 land, der i mellom Noreg.

## Kjelder


**Denne artikkelen bygger på «[[:en:Philips|Philips]]» frå ,  den 14. november 2015.*  


## Bakgrunnsstoff

*
Anton Djupvik

**Anton Olai Normann Ingebrigtsson Djupvik** () var ein norsk lærar og stortingsmann frå Evenes i Nordland. Mellom 1919 og 1949 representerte han partiet Venstre på Stortinget i til saman fem valperiodar.

Djupvik var son til ein gardbrukar. Sjølv vart han utdanna på seminaret i Tromsø, der han tok eksamen i 1901. Etter ei tid som lærarvikar i Kabelvåg i Vågan herad fekk han i 1902 lærarpost i folkeskulen på Fauske i Nordland, aktiv til 1946. I tillegg til lærargjerninga var han frå 1907 gardbrukar på Leivset i Fauske.

Djupvik var medlem av heradsstyret i Fauske i periodane 1916-19, 1922-25 og 1930-41. Frå 1922 til 1945 var han fylkesformann i Nordland Venstre.

Ved stortingsvalet 1918 vann Djupvik tingsetet for einmannskrinsen Søndre Salten. Han nådde ikkje heilt opp då det frå 1921 atter vart fylkesvise stortingsval, men sat som varamann til Stortinget i den komande stortingsperioden. Frå 1925 til 1933 hadde han på ny fast plass i Stortinget. Sidan Venstre gjekk tilbake ved stortingsvala 1933 og 1936 lukkast han ikkje å kome inn på Tinget. Derimot sikra han seg ein femte periode på Stortinget ved valet hausten 1945. Frå 13. desember 1945 og heile fireårsperioden var han formann i Sosialkomiteen.

## Kjelder

**Norsk Allkunnebok*. III. bandet.
**Denne artikkelen bygger på «[[:nb:Anton Djupvik|Anton Djupvik]]» frå ,  den 14. november 2015.*
Gunnuf Eiesland

**Gunnuf Jakobsson Eiesland** () var ein norsk lærar, gardbrukar og stortingsrepresentant frå Fjotland i Vest-Agder.

Eiesland var son til ein gardbrukar. Sjølv gjekk han skulevegen ei tid, han gjekk kurs både på amtsskulen og ein skule driven av seinare statsråd Lars Liestøl. Etter å ha gått ut frå seminaret i Kristiansand i 1892 var Eiesland 1893 konstituert styrar av amtsskulen i Gyland og 1894 lærar i Drangedal. Frå 1895 hadde han lærarpost i heimbygda, tok i 1907 også over farsgarden Eiesland.

Eiesland var medlem av heradsstyret frå 1908, ordførar frå 1912. Skulestyreformann i fleire år. Han møtte på Stortinget 10. februar 1913 som varamann for nyutnemnd statsråd Aasulv Bryggesaa, vald frå einmannskrinsen Lyngdal. Eiesland var då medlem av justiskomite nr 2. Frå 1916 hadde Eiesland fast stortingsplass til han døydde. I 1916-sesjonen var han medlem av vegkomiteen. Dei to neste sesjonane var han sekretær i skog- og vassdragskomiteen, og 1919-21 formann i same komite. I tida 1922-30 var han med i vegkomiteen, fyrst som nestformann til eit stykke inn i 1923-sesjonen, deretter var han formann i komiteen til 1927. Frå 1931 var han formann i den samanslegne veg- og jarnbanekomiteen, ein posisjon han hadde til han døydde sommaren 1936. Eiesland var president i Odelstinget frå 1928 til -36.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Stortingsbiografi
Litteraturvitskap

**Litteraturvitskap** er eit vitskapleg fag som gjeld utforskinga og forståinga av litterære tekstar og det materialet som det elles er trong for i denne samanhengen. Hovudsakleg tek litteraturvitskappen for seg skjønnlitterære tekstar, og det kan i seg sjølv vere eit litteraturvitskapleg problem å finne fram til kvar grensene går mellom slikt materiale som skal liggje innanfor eller utanfor faget. Men ein tendens i tida er å nytte litteraturvitskapleg metode for å granske tekstar som ikkje er reint skjønnlitterære.

Til litteraturvitskapen, som kan femne om litteratur frå ulike epokar og språkområde, høyrer analyser og tolkingar av tekstane, og litteraturteoretiske problem, litteratursjangrar, litteraturhistorie og litteraturteori. Eit skilje går mellom den forskinga som for det meste berre held seg til sjølve teksten som vert granska, og den forskinga som ikkje berre ser på sjølve teksten, men òg dreg inn den konteksten eller samanhengen som teksten høyrer heime i.

Det teoretiske grunnlaget som litteraturvitskapen byggjer på, er og har vore mangfaldig og særs variert og ulikt. Både historiske, psykologiske, sosiologiske og andre teoriar og metodar har vore nytta for å forstå og forklare bakgrunnen og opphavet til eit litterært verk, eller for å tolke innhaldet i verket. Lingvistiske og stilistiske metodar har vore nytta i analyser som er meir direkte retta mot sjølve teksten. Av di litteraturvitskap både er knytt til språk- og litteraturstudia, og det i mange land er eigne forskingsmiljø innan ålmen litteraturvitskap og samanliknande litteraturvitskap, kan ulike metodar utdjupe og utfylle kvarandre. Litteraturvitskapleg forsking kan soleis ha basis i til dømes fransk eller engelsk skjønnlitteratur, og gå ut på samanlikningar av ymse slag, eller på teoriane og metodane i litteraturforskinga.

Ettersom litteraturhistoria var dominerande innanfor faget tidlegare, var det forskarar innanfor litteraturhistora som vart dei mest kjende litteraturvitskaplege forskarane. No er dei mest kjende helst teoretikarar eller spesialistar på ein av litteratursjangarane, litteraturen i ein tidsbolk eller den litteraturen som ein einskild forfattar står attom. Fleire av dei internasjonalt viktige forskarane i faget har òg andre vitskaplege fag enn litteraturvitskap som sin basis, til dømes lingvistikk eller filosofi.

## Kjelder

## Bakgrunnsstoff
*snl.no
*Om litteraturvitar på utdanning.no
E-dur

**E-dur** er ein toneart i toneslekta dur, som byggjer på grunntonen E. Forteiknet for E-dur er fire kryss (fiss, ciss, giss, diss). Nemninga «E-dur» vert òg brukt om den tilhøyrande skalaen og grunnakkorden til denne tonearten. 

Skalaen består av tonane E, Fiss, Giss, A, H, Ciss og Diss.
Bazar Forlag

**Bazar forlag** er eit norsk forlag skipa i 2002. Forlaget gir hovudsakleg ut omsett utanlandsk skjønnlitteratur. Det gir mellom anna ut bøker av Cecelia Ahern, Dan Brown, Paulo Coelho, Bernard Cornwell, Ildefonso Falcones, Katherine Pancol, Keith Richards, Tatiana de Rosnay og Pete Townshend.

## Kjelder

*«Om Bazar» , bazarforlag.no

## Bakgrunnsstoff
*Norsk nettstad for Bazar forlag 
*Internasjonal nettstad for Bazar forlag
Charlotte Rampling

**Tessa Charlotte Rampling** () er ein engelsk skodespelar fødd i Essex i England.
## Filmar
* *Georgy Girl* (1966)
* *The Night Porter* (1974)
* *Zardoz* (1974)
* *Farewell, My Lovely* (1975)
* *Stardust Memories* (1980)
* *The Verdict* (1982)
* *Angel Heart* (1987)
* *Under the Sand* (2000)
* *Swimming Pool* (2003)
* *Lemming* (2005)
* *Basic Instinct 2* (2006)
## Bakgrunnsstoff
*  IMDb.com Charlotte Rampling
Klakør

**Klakør** (frå fransk *claqueur*) er ein tilskodar som applauderer mot betaling eller gåver. I overført tyding kan ordet «klakør» også brukast om ein ukritisk tilhengjar av ein ideologi, sak, person eller liknande. 

Det franske ordet «claque» tyder eigentleg 'slag med flat hand', men blei etterkvart brukt om ei organisert gruppe som gav sterk respons ved musikk- og teaterførestillingar. Claque-ar eller klakkar er særleg knytte til Paris, men blei også utbreidde i London på 1800-talet, til dømes ved Royal Italian Opera, og ved Metropolitan Opera i New York ved byrjinga av 1900-talet. Klakørar forsvann frå det meste av Europa og USA i løpet av 1900-talet, men ordninga har halde fram visse stader, som ved Bolsjojteatret i Moskva.

Det finst også døme på at klakørar kan brukast til utpressing, der utøvarar kan bli bua eller forstyrra dersom klakørane har noko imot dei.

## Kjelder
Tvilling (fleirtyding)

**Tvilling** kan visa til:

*Tvillingar, to ungar som har utvikla seg gjennom eitt svangerskap
*Tvillingane (*Gemini*), eit stjernebilde på den nordlege halvkula
*Tvillingkrystall
*Tvillingparadokset

## Sjå òg
*Gemini
Johnny Hansen

**Johnny Hansen** () var leiar for Norsk Sjømannsforbund, han vart vald inn i 2014 og tok attvald 2018, men stilte ikkje til attval i 2022.
Hansen vart tilsett i forbundet i 1997. På landsmøtet i 2006 var han vald til nestleiar, med verknad frå oktober 2007. 
Han har fartstid frå både fiske og innanriksfart, og erfaring som lokal tillitsvald. Han møtte som varamedlem i forbundsstyret 1994-98.

## Kjelder

**Denne artikkelen bygger på «[[:nb:Johnny Hansen|Johnny Hansen]]» frå ,  den 16. november 2016.*
Shamrock Diaries

***Shamrock Diaries*** er det sjuande studioalbumet til Chris Rea, gjeve ut i 1985.

Albumet representerer byrjinga på det kreative og kommersielle høgdepunktet til Rea. *Shamrock Diaries* vart ein bestseljar i Europa og nådde topp 20 i mange land, inkludert Irland, Tyskland, Nederland og Storbritannia. Albumet vart òg ein stor suksess i Australia, der det nådde toppen av albumlista. 

## Oppsummering
Songen «Stainsby Girls» vart skriven som ei hyllest til kona Joan. Denne vart gjeven ut på singel og vart den første singelen hans på topp 30 sidan «Fool (If You Think It's Over)»

Ein av dei mest populære songane på albumet, «Josephine», vart skriven av Rea for dottera med same namn. Rea skreiv seinare ein song den yngste dottera, Jula, på albumet *[[Espresso Logic]]* (1993).

«Josephine» er ein song som Rea har spelt inn fleire gonger. Versjonen på albumet vart sidan på seinare CD-utgåva erstatta av ein «disco»-versjon, som dannar grunnlaget for den seinare versjonen «Josephine (La version Francais)». Den originale LP-versjonen var seinare tilgjengeleg på den franske utgåva av *The Best of Chris Rea* i 1998. Det finst òg ein versjon spelt inn i 1988 for *[[New Light Through Old Windows]]*, som òg finst på *The Best of Chris Rea* frå 1994. I tillegg finst det ein meir langsam versjon spelt inn for den amerikanske utgåva av *New Light Through Old Windows* i 1988, som òg finst på *Very Best of Chris Rea* frå 2001, men denne er ikkje den same som vart nytta i den originale videoen frå 1985. Til slutt finst det nok ein versjon som vart gjeve ut på den tyske versjonen av *Fool (If You Think It's Over) - The Definitive Greatest Hits*. 

«Josephine» vart òg sampla i 2000 av Superfunk for songen deira «Lucky Star», med Ron Carroll, men samplinga kjem frå ein annan (kortare) versjon av songen.

## Innhald

## Medverkande
*Chris Rea – vokal, gitar, organ, klaverinstrument, synthesizer, slidegitar, produsent
*Robert Ahwai – gitar
*Simon Nicol – gitar
*Eoghan O'Neill – bass
*Kevin Leach – klaverinstrument
*Max Middleton – klaverinstrument
*Annie Whitehead – trombone
*Dave Mattacks – trommer
*Adrian Rea – trommer
*Martin Ditcham – perkusjon
*David Richards – produsent, lydteknikar
*Barry Hammond – lydteknikar

## Singlar
# «Stainsby Girls» med «And When She Smiles», «Sunrise», «Dancing Shoes», «September Blue»
# «Josephine» med «Josephine (Remix)», «Everytime it rains»

## Kjelder

**Denne artikkelen bygger på «[[:en:Shamrock Diaries|Shamrock Diaries]]» frå ,  den 16. november 2015.* 
*** oppgav desse kjeldene:*
Annie Whitehead

**Annie Whitehead** () er ein engelsk jazztrombonist. Ho har spelt for Michael Rath Trombones. 

Whitehead byrja å spele trombone på skulen og i 1970-åra flytta ho til London, der ho var etterspurt. Dei neste åra arbeidde ho med Chris McGregor sitt Brotherhood of Breath, National Health, Carla Bley, Robert Wyatt, Joan Armatrading, Penguin Cafe Orchestra, Chris Rea, Bill Wyman, Elvis Costello, Jah Wobble, ...And the Native Hipsters og andre. I 1984 danna ho sitt eige band og gav ut det første albumet sitt som leiar. Ho var medlem av Working Week, og har spelt på meir enn 50 album..

I 2003 spelte ho trombone på Robert Wyatt-albumet *[[Cuckooland]]*. Seinare spelte ho i hyllestbandet til Frank Zappa, Zappatistas med jazzgitaristen John Etheridge og andre. I 2006 vart ho med i det belgiske bandet The Wrong Object. I 2007 spelte ho trombone på Robert Wyatt-albumet *[[Comicopera]]*.

## Diskografi
**Mix up* 1984
**This is ...Rude* 1994
**Naked* 1997
**Home* 2000
**The Gathering* 2000

## Kjelder

**Denne artikkelen bygger på «[[:en:Annie Whitehead|Annie Whitehead]]» frå ,  den 16. november 2015.* 
*** oppgav desse kjeldene:*


## Bakgrunnsstoff
*ABRSM 
*Europe Jazz network
On the Beach av Chris Rea

***On the Beach*** er det åttande studioalbumet til Chris Rea, gjeve ut i 1986. Albumet nådde 11. plassen på den britiske albumlista. 

Tittelsporet vart spelt inn på ny i 1989 og nådde 12. plassen på singellsita i Storbritannia og 9. plassen på Adult contemporary-lista i USA. To andre songar vart gjevne ut som singlar frå albumet. «It's All Gone» nådde 69. plassen på den britiske singellista og «Hello Friend» 79. plassen. 

Opningssporet «On the Beach» vart spelt inn av den tyske electronica-gruppa York, og denne nådde fjerdeplassen på den britiske singellista i juni 2000. Han vart òg spelt inn av den austerrikske house-gruppa Sonic Palms.

*Auf Immer und Ewig* er tittelsporet på ein film frå 1985 med same namn. 

## Innhald

*Spor 11, 12 og 13 var ikkje med på den originale LP-utgåva.*

## Medverkande

### Musikarar
*Chris Rea – vokal, gitarar, klaverinstrument, piano, bandlaus bass, bitar
*Max Middleton – piano, rhodes
*Kevin Leach – klaverinstrument
*Eoghan O'Neill – bass
*Dave Mattacks – trommer
*Adrian Rea – trommer
*Martin Ditcham – perkusjon
*Robert Awhai – gitarar

### Produksjon
*Stuart Eals – innspeling
*David Richards – miksing og produsent
*Stylo Rouge – plateomslag
*Ekkeheart Gurlitt – fotografi
*Francoise La Port – fotografi
*Jim Beach – management
*Paul Lilly – management

## Singlar
# «It's All Gone» med «Crack That Mould», «Look Out For Me», «Bless Them All», «Let's Dance» (originalversjon)
# «On the Beach» med «On the Beach (special remix)», «If Anybody Asks You», «One golden rule» (live), «Midnight blue»
# «Hello Friend» (nyinnspeling) med «Driving Home for Christmas» (originalversjon), «It's All Gone» (live), «Steel River»

## Kjelder

**Denne artikkelen bygger på «[[:en:On the Beach (album)|On the Beach (album)]]» frå ,  den 16. november 2015.* 
*** oppgav desse kjeldene:*
Driving Home for Christmas

«**Driving Home for Christmas**» er ein populær song skriven av Chris Rea og gjeven ut i 1986. Singelen nådde 53. plassen på den britiske singellista i 1998 og gjekk inn att på lista i 2007, då han gjekk opp til 33. plassen. Sjølv om han ikkje har nådd høge plasseringar, har han nesten kvar jul gått inn på topp 40 på singellista.

Han er blitt nytta i julereklamar for supermarknadkjeden Iceland i 1997, 1998 og 2011, siste året i ein versjon av Stacey Solomon. Ein alternativ versjon av singelen vart gjeven ut i Japan som «Snow».

## Bakgrunn

I eit intervju på BBC Radio 4-programmet *[[Today på BBC Radio 4|Today]]* den 16. desember 2009 sa Rea at han skreiv «Driving Home for Christmas» mange år før han spelte songen inn. Kona hans hadde kome ned til London for å køyre han heim til Middlesbrough i sin Austin Mini fordi det var billigare enn å ta toget. Inspirasjonen til songen kom då ho og Rea sat fast i tett trafikk på veg ut av London med ein lang køyretur til Middlesbrough før seg. Rea sa «Driving Home for Christmas» er ein «bilversjon av ein julesong».

## Musikkvideo
I 2009, 21 år etter songen kom ut, vart det laga ein musikkvideo til songen til støtte for den veldedige organisasjonen Shelter. Alle inntektene frå videoen gjekk til organisasjonen. Det var med fleire kjendisar i videoen, som Martin Shaw, Mike Read, David Hamilton, Kristian Digby, Gail Porter, Lizzie Cundy, Kenny Thomas, Ewen MacIntosh, Carol Decker, Matt Di Angelo, Mark Brennan, Giles Vickers-Jones og Lionel Blair. Rea sa om prosjektet, «eg ønskte å gjere noko spesielt denne jula og kva er betre enn å hjelpe folk å få tak over hovudet når dei treng det som mest - i jula. I lag med Shelter håpar me at få det til.»

Ein annan video syner ein isbjørn som køyrer ein bil på ein trafikkert veg på julaftan på veg heim til kona og sonen.

## Innhald

## Lister

## Stacey Solomon-versjonen

Songaren og programleiaren Stacey Solomon spelte inn songen i 2011 og gav han ut den 18. desember 2011 som den første singelen hennar. Han var opphavleg meint å nyttast berre i reklamefilmar for supermarknadkjeden Iceland, men vart gjeven ut som singelen då han vart mykje etterspurt.

Singelen vart sleppt 18. desember 2011 på iTunes og alle inntektene frå salet gjekk til Alzheimer's Research UK og barnesjukehus-organisasjonen *Together For Short Lives*. Solomon framførte songen på fleire fjernsynsprogram.

### Lister

## Andre versjonar
Andre artistar som har spelt inn songen er: 
*The Bachelors
*Michael Ball
*Joe McElderry
*Saint Etienne
*The High Kings
*Lucy Rose

## Kjelder

**Denne artikkelen bygger på «[[:en:Driving Home for Christmas|Driving Home for Christmas]]» frå ,  den 16. november 2015.* 
*** oppgav desse kjeldene:*

## Bakgrunnsstoff
*
Paes

**Paes** (*nasa yuwe*, òg kjend som *páez* eller *paisa*) er eit språk som blir snakka av paesfolket i Andes-regionen i Colombia. Det blir snakka av om lag 70-80&nbsp;000 menneske. Rundt halvparten av dei er einspråklege.

## Slektskap
Paes vert vanlegvis rekna som eit isolert språk. Nokre lingvistar reknar det som det einaste gjenlevende språket i den føreslegne paesanske språkfamilien, som òg omfattar dei utdøydde språka panzaelo og andaquí. Paes har òg vorte gruppert saman med dei barbacoanske språka. I den makrochibchanske hypotesen vart språket kopla til dei chibchanske språka.

## Kjelder

**Denne artikkelen bygger på «[[:no:Paes (språk)|Paes (språk)]]» frå ,  den 16. november 2015.*  
 
## Bakgrunnsstoff
*  
* Paes hos Proel
Let's Dance av Chris Rea

**«Let's Dance»** er ein song frå 1987 av den britiske songar-låtskrivaren Chris Rea. Songen vart gjeven ut på albumet *[[Dancing with Strangers]]* og singelen nådde 12. plassen på UK Singles Chart, og låg ti veker på lista. Ein versjon av songen vart gjeven ut på ny med ny tekst i 1997 av Middlesbrough F.C., fotballklubben i heimbyen til Rea. Teksten til denne vart skriven av Bob Mortimer.

Singelversjonen frå 1987 er ein meir langsam, tilbakelent versjon, medan den meir populære albumversjonen er «hardare», raskare og meir rock 'n' roll.

## Kjelder

**Denne artikkelen bygger på «[[:en:Let's Dance (Chris Rea song)|Let's Dance (Chris Rea song)]]» frå ,  den 16. november 2015.* 
*** oppgav desse kjeldene:*
*

## Bakgrunnsstoff
*
Chorti

**Chorti** (**ch'orti**) er eit mayaspråk som blir snakka av ca. 30 000 menneske i Guatemala og Honduras, nær ruinane av mayabyen Copán. I Honduras er språket nesten utdøydd. Chorti stammar direkte frå klassisk maya, språket som vart brukt til å skriva mange av dei førcolumbinske inskripsjonane med mayaskrift.

## Kjelder

**Denne artikkelen bygger på «[[:nb:Chorti|Chorti]]» frå ,  den 16. november 2015.*  
 

## Bakgrunnsstoff
*  
* Nettutgåve av chorti–engelsk ordbok frå 1950
Wilhelm Dietrichson

**Wilhelm Sigvard Hjorth Dietrichson** () var ein norsk organisasjonsmann, skuleleiar og politikar frå Oslo.

Dietrichson, som var son til ein løytnant i hæren, tok eksamen ved Noregs Landbrukshøgskule i 1901. Han arbeidde så som frømeklar ved Felleskjøpet i Oslo frå 1903 til 1908. I 1910 fekk han stilling som sekretær i Norsk Landmandsforbund, omgjort til generalsekretær frå 1920. Samstundes vart han den fyrste generalsekretæren i den nyskipa partiorganisasjonen som seinare fekk namnet Bondepartiet. Han var generalsekretær i Bondepartiet til 1931 og i Norges Bondelag til 1941, avsett av NS-styret. I 1945 kom han tilbake som generalsekretær i Bondelaget for nokre månader. Han «la ned eit stor arbeid som organisator og foredragshaldar» og «skreiv mykje om bondereising i dagspressa».

Dietrichson representerte Nedre Romerike valkrins og Landsmandsforbundet på Stortinget perioden 1919-21, medlem i landbrukskomiteen. Han sat i Kråkstad heradsstyre 1922–25.

I 1918 kjøpte Dietrichson garden Finstad i Ski, der han frå 1922 dreiv Follo landbruksskole. Han var styrar av skulen fram til han døydde i 1949.

Dietrichson vart i 1946 utnemnd til riddar av 1.klasse av St. Olavs Orden.

## Kjelder
Olav Eysteinson Fjærli

**Olav Eysteinson Fjærli** () var ein norsk jordbruksmann og stortingsrepresentant for Venstre, fødd i Valsøyfjord.

Bondesonen Fjærli dreiv gard i heimbygda frå han var 18 år gammal og i seks år framover. Etter tre års studiar gjekk han ut frå Noregs Landbrukshøgskule i 1910, og var dei neste fem åra jordbrukslærar. Frå 1916 til 1930 var han fylkesagronom i Møre fylke. Sidan 1930 var han styrar for Statens Småbrukslærarskule på Hvalstad i Asker. Han var gjennom mange år ein flittig bidragsytar i dagspressa om både jordbruk og politikk.

Frå 1919 til 1933 var Fjærli stortingsrepresentant frå Møre. I den fyrste treårsperioden representerte han einmannskrinsen Romsdal, med plass i næringskomite nr 2. Dei neste tre valperiodane var han med i landbrukskomiteen, siste perioden som sekretær. Siste tingperioden, 1931-33, var han sekretær i skog- og vassdragskomiteen. I alle år på Stortinget var han medlem av partiet Venstre. Utanom stortingsvervet var han formann i Romsdals Landmannslag 1919-30, i Romsdals Sals- og kjøpelag 1919-24, samt styreformann i Landbruksfunksjonærenes Landsforbund frå 1922.

Han vart gravlagd i Molde.

## Kjelder
**Norsk Allkunnebok*. IV. bandet. 1953

## Bakgrunnsstoff
*
Chontal-maya

**Chontal-maya** (eller **yoko t'an**, òg kalla **Tabasco-chontal**) er eit mayaspråk i den cholanske undergruppa som vert tala av chontalfolket i den meksikanske delstaten Tabasco. Språket har minst tre dialektar, som er kjent som *Tamulté de las Sábanas-chontal*, *Buena Vista-Chontal*, og *Miramar-Chontal*.

Ordet *chontal* kjem frå nahuatl og tyder «utlending». Chontalane kallar språket sitt *yoko t'an*, som tyder «det verkelege språket».

Chontal-maya har 29 fonem. Den grunnleggjande ordstillinga er subjekt–objekt–verb, men verb–objekt–subjekt er og i bruk.

## Kjelder

**Denne artikkelen bygger på «[[:nb:Chontal-maya|Chontal-maya]]» frå ,  den 16.november 2015.*  
 

## Bakgrunnsstoff
*  

** Litteratur **
* Keller, Kathryn C. og Plácido Luciano G. (red.). 1997. *Diccionario Chontal de Tabasco*.
Stortingsrepresentantar 1919-1921

**Stortingsrepresentantar 1919-1921** er ei liste over stortingsrepresentantane i valperioden frå 1919 til 1921. Stortinget hadde totalt 126 representantar, fordelt med 51 til Venstre, 40 til Høgre, 18 til Det norske Arbeidarparti, 10 til Frisindede Venstre, 3 til Arbeiderdemokratene og like mange til Landmandsforbundet, samt 1 sjølvstendig. 

Gunnar Knudsen var regjeringssjef til 20. juni 1920. Det neste året, til 21. juni 1921, var Otto B. Halvorsen leiar av ei koalisjonsregjering utgått frå Høgre og Frisindede Venstre. Resten av perioden, og inn i neste, var Otto Blehr leiar av ei Venstre-regjering.
 
## Landkrinsar
### Smaalenenes amt

### Akershus amt

### Hedemarkens amt

### Kristians amt

### Buskeruds amt

### Jarlsberg og Larviks amt

### Bratsberg amt

### Nedenes amt

### Lister og Mandals amt

### Stavanger amt

### Søndre Bergenhus amt

### Nordre Bergenhus amt

### Romsdals amt

### Søndre Trondhjems amt

### Nordre Trondhjems amt

### Nordlands amt

### Tromsø amt

### Finmarkens amt

## Bykrinsar
### Fredrikshald

### Sarpsborg

### Fredrikstad

### Moss og Drøbak

### Kristiania

### Hamar og Kongsvinger

### Lillehammer og Gjøvik

### Drammen

### Kongsberg, Hønefoss og Notodden

### Horten

### Tønsberg

### Larvik og Sandefjord

### Brevik og Holmestrand

### Porsgrund

### Skien

### Kragerø

### Risør

### Arendal og Grimstad

### Kristiansand

### Flekkefjord

### Stavanger

### Haugesund

### Bergen

### Aalesund og Molde

### Kristiansund

### Trondhjem og Levanger

### Bodø og Narvik

### Tromsø

### Hammerfest, Vardø og Vadsø

## Bakgrunnsstoff
Norsk samfunnsvitenskapelig datatjeneste